
POGODBA št.   O-26-___
o sofinanciranju gradnje športnih objektov

ki sta jo dogovorila in sklenila:


Fundacija za financiranje športnih organizacij v Republiki Sloveniji, Dunajska 51, 1000 Ljubljana (v nadaljnjem besedilu: Fundacija), ki jo zastopa Branko Zorman, predsednik Sveta Fundacije

davčna številka: 61204935
matična številka: 1118366	


in 


	______, _____, _____ ______ (v nadaljnjem besedilu: Izvajalec), ki ga zastopa ______________, zastopnik



	številka TR:
	______________,

	davčna številka: 
	______________,

	matična številka:
	______________,



Izvajalec  ______  zavezanec za DDV.         


1. UGOTOVITVE

1.1. Fundacija je v Uradnem listu RS objavila Javni razpis Fundacije za šport za sofinanciranje gradnje športnih objektov in površin za šport v naravi v letu 2026 (Uradni list RS, št. ____/25; v nadaljnjem besedilu: javni razpis).

1.2. Izvajalec se je pravočasno prijavil na javni razpis in vlogi za dodelitev sredstev priložil vsa zahtevana dokazila za program »______________« (v nadaljnjem besedilu: program).

1.3. Svet Fundacije je Izvajalca izbral na podlagi predloga komisije in v skladu z določbami Pravilnika o sofinanciranju izvajanja letnega programa športa Fundacije za financiranje športnih organizacij v Republiki Sloveniji (Uradni list RS, št. 94/21) s sklepom __. seje Sveta Fundacije z dne __.

1.4. Fundacija je Izvajalcu izdala odločbo številka ___/odl s katero mu je dodelila sredstva za prijavljeni program, na področju gradnje športnih objektov in površin za šport v naravi v višini  ______________,00 EUR.

1.5. Investicija se bo opravila na zemljišču parc. št. ______________, k. o. ______________.

Lastnik zemljišča je: ______________.

Lastnik športnega objekta je: ______________.

Investitor je: ______________.

1.6. Predračunska vrednost celotne investicije Izvajalca znaša ______________,00 EUR.

2. NAČIN IN POGOJI SOFINANCIRANJA
2.1. Fundacija bo Izvajalcu za sofinanciranje investicije »______________« zagotovila sredstva v skupni višini ______________,00 EUR kot nepovratna sredstva, vendar ne več kot ___ % upravičenih stroškov investicije. V letu 2026 bo Fundacija zagotovila Izvajalcu ______________,00 EUR in v letu 2027 ______________,00 EUR. 

Koriščenje sredstev bo potekalo po naslednji dinamiki in višini:

	- v letu 2026: 	
- v letu 2027: 	
	______________,00 EUR,
    ______________,00 EUR.



2.2. Fundacija bo odobrena sredstva izplačala na račun Izvajalca po v celoti izvedenem programu, predvidoma v roku 30 dni po prejemu popolnega zahtevka za izplačilo pogodbenega zneska v informacijski sistem Fundacije. Zahtevku morajo biti priložene prejete začasne oz. končne situacije, ki se glasijo na Izvajalca in so potrjene s strani nadzornega organa. Zahtevku morajo biti priložene preslikave računov, ki se glasijo na Izvajalca.  Fundacija bo kot dokazilo o realizaciji sofinanciranega programa upoštevala le začasne oz. končne situacije in račune, izdane za obdobje od 1. 1. 2026 do datuma zaključka investicije, to je do 31. 12. ____.

Posameznemu zahtevku za izplačilo morajo biti poleg računov, predložena tudi dokazila o njihovem plačilu.

Upravičeni stroški programa so glede na področje sofinanciranega programa:
· stroški gradnje in posodabljanja športnih objektov in površin za šport v naravi,
· stroški trajnostne ureditve, investicijskega vzdrževanja in posodobitve naravnih površin za šport,
· stroški strokovnega nadzora v zvezi z gradnjo in posodabljanjem športnih objektov in površin za šport v naravi,
· stroški nabave in vgradnje vgradnih športnih naprav, ki zagotavljajo uporabnost objektov,
· stroški nabave športne opreme.

V kolikor ima Izvajalec programa pravico do uveljavljanja vhodnega davka na dodano vrednost, se mu davek na dodano vrednost ne všteva med upravičene stroške. V kolikor Izvajalec programa nima pravice do odbitka celotnega ali delnega davka na dodano vrednost, ki mu je bil obračunan ob dobavah blaga in storitev, se mu obračunani DDV všteje med upravičene stroške. Neodbitni davek na dodano vrednost (brez upoštevanja DDV po omejitvi iz 66.člena ZDDV-1), kot del upravičenih stroškov, lahko Izvajalec programa uveljavlja kot lastna sredstva pri dokazovanju porabe. Izvajalec programa je pri dokazovanju upravičenih stroškov iz naslova DDV, dolžan Fundaciji predložiti izjavo, o zavezanosti za DDV in višini odbitnega deleža po 65.členu ZDDV-1  ali izjavo o nezavezanosti za obračun davka na dodano vrednost. Upošteva se samo izjava, podpisana s strani računovodje in zakonitega zastopnika Izvajalca, ki pod kazensko in odškodninsko odgovornostjo potrjujeta resničnost v izjavi zatrjevanih podatkov.

Volontersko delo ni predmet sofinanciranja po tej pogodbi. 

Režijski stroški Izvajalca niso predmet sofinanciranja po tej pogodbi.

V kolikor bo v zahtevku za izplačilo ovrednoteno volontersko delo ali režijski strošek, bo Fundacija upoštevala to kot ugotovljen neupravičeni strošek sofinanciranega programa.

Neupravičenih stroškov Fundacija za šport ne sofinancira, kakor tudi ne iz tega izhajajoče izgube sredstev Izvajalca. 

Fundacija bo brez dodatnega obveščanja Izvajalca vse ugotovljene neupravičene stroške sofinanciranega programa odštela od predloženih stroškov pri vsakem zahtevku sproti in ustrezno znižala višino zahtevka za izplačilo.

Zahtevek za izplačilo mora Izvajalec dostaviti Fundaciji najkasneje do 15. 1. ____, sicer mu odobrena sredstva ne pripadajo.

2.3. Izvajalec je pred kakršnimkoli izplačilom sredstev na podlagi te pogodbe dolžan:
· ravnati s sredstvi Fundacije v skladu z zakonom, ki ureja javna naročila;
· dostaviti Fundaciji dokumentacijo o postopku izbire Izvajalca del;
· dostaviti Fundaciji kopijo pogodbe z izvajalcem za izvajanje del in ponudbeni predračun;
· fotografije, iz katerih bo jasno razvidno stanje po zaključku izvedbe programa;
· fotografije objekta z nameščeno obvestilno tablo, da je investicijo sofinancirala Fundacija za šport.

Izvajalec je dolžan v 15 dneh od podpisa te pogodbe Fundaciji na elektronski naslov info@fundacijazasport.org posredovati fotografije, iz katerih bo jasno razvidno stanje objekta oz. zemljišča pred začetkom izvedbe programa.

2.4. Izvajalec se zavezuje, da bo vzpostavil oz. zagotovil takšen način vodenja svojih računovodskih evidenc, da bodo javna sredstva na prihodkovni in odhodkovni strani razvidna za program. Izvajalec je dolžan vsak sofinanciran program v celoti evidentirati na samostojnem stroškovnem mestu, tako po prihodkovni kot odhodkovni strani.

Izvajalec izrecno soglaša, da lahko pooblaščeni predstavniki Fundacije nadzirajo izvedbo programa in namensko porabo sredstev, ki jih je Fundacija namenila Izvajalcu za program »______________« ter kakovost, obseg in izvajanje terminskega plana dogovorjenih del. Izvajalec se izrecno zavezuje, da bo pri opravljanju nadzora nad namensko porabo sredstev in pri opravljanju nadzora nad kakovostjo, obsegom in izvajanjem terminskega plana dogovorjenih del, ki ga izvaja ali naroči Fundacija, nadzornemu organu omogočil vpogled v izvajanje programa in v celotno dokumentacijo o izvajanju sofinanciranega programa ter mu dal vse potrebne podatke in pojasnila v povezavi z porabo sredstev. Nadzorni organ Fundacije ima pravico ugotavljati tudi smotrnost uporabe sredstev iz te pogodbe, Izvajalec pa mu je dolžan to omogočiti in mu dati vse potrebne podatke in pojasnila v povezavi z uporabo teh sredstev in sicer v 8 (osmih) dneh po prejemu zahteve s strani nadzornega organa Fundacije.

Izvajalec pod materialno in kazensko odgovornostjo izjavlja, da bo sredstva, pridobljena po tej pogodbi, v celoti uporabil namensko in racionalno ter v skladu s posredovano razpisno dokumentacijo in odločbo Sveta Fundacije,  za izvedbo programa, prijavljenega na javni razpis.

2.5. Izvajalec se zavezuje, da bo najkasneje do 15. 1. ______ Fundaciji predložil vsebinsko in finančno poročilo o izvedbi sofinanciranega programa in sicer preko informacijskega sistema Fundacije, sicer mu sredstva ne pripadajo.

V finančno poročilo o izvedbi sofinanciranega programa so lahko vključeni le upravičeni stroški programa, ki so dejansko nastali v obdobju od 1. 1. 2026 do 31. 12. ____ in so plačani do dne oddaje zahtevka.

2.6. Izvajalec je dolžan dokumentacijo, ki izkazuje izvedbo oziroma realizacijo sofinanciranega programa, hraniti še 5 let, šteto od leta sofinanciranja programa. V primeru, da nadzor v tem obdobju zaradi manjkajoče dokumentacije ne bo mogoč, lahko Fundacija od Izvajalca zahteva vračilo neupravičeno prejetih sredstev ali pa odstopi od te pogodbe in zahteva od Izvajalca vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun Izvajalca do dneva vračila Fundaciji.

2.7. V kolikor Izvajalec ne izpolni pravočasno obveznosti, določenih v predhodnih točkah te pogodbe, mu odobrena sredstva ne pripadajo.

V kolikor Izvajalec uporabi pridobljena sredstva nenamensko oziroma v nasprotju z določili te pogodbe, Fundacija od Izvajalca zahteva vračilo neupravičeno prejetih sredstev ali pa odstopi od te pogodbe in zahteva od Izvajalca vračilo vseh prejetih sredstev, ki jih je Izvajalec dolžan vrniti Fundaciji v roku 8 dni po prejemu njenega pisnega zahtevka, in sicer z zakonitimi zamudnimi obrestmi od dneva nakazila na transakcijski račun Izvajalca do dneva vračila Fundaciji.

Ne glede na prejšnji odstavek se v primeru, če Fundacija ali drug nadzorni organ ugotovi, da je Izvajalec:
· prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje), 
· posredoval neresnične in nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od Fundacije neupravičeno pridobil sredstva, do katerih sicer ne bi bil upravičen,
· ravnal v nasprotju z določili te pogodbe, javnega razpisa ali Pravilnika,

se šteje, da je ravnal nepošteno in bistveno kršil določila te pogodbe. Fundacija v teh primerih od Izvajalca zahteva vračilo neupravičeno prejetih sredstev ali pa odstopi od te pogodbe in zahteva od Izvajalca vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun Izvajalca do dneva vračila Fundaciji.

Posledica odstopa Fundacije od pogodbe je tudi sankcija, da Izvajalec v roku enega leta od odstopa ne more sodelovati na javnih razpisih za sofinanciranje izvajanja letnega programa športa Fundacije.

2.8. Ta pogodba je nična, če se ugotovi, da je kdog v imenu in na račun druge pogodbene stranke, Fundaciji, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:
· pridobitev posla,
· za sklenitev posla pod ugodnejšimi pogoji,
· za opustitev  dolžnega nadzora nad izvajanjem pogodbenih obveznosti, 
· za drugo ravnanje ali opustitev, s katerim je Fundaciji, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku Fundacije, organa, posredniku organa ali organizaciji  iz javnega sektorja, drugi pogodbeni stranki ali njenemu predstavniku, zastopniku ali posredniku.

2.9. Izvajalec je dolžan, ne glede na dinamiko financiranja programa, projekt zaključiti v obdobju, kot to izhaja iz njegove vloge, to je do 31. 12. ____.

Izvajalec je dolžan najkasneje do zaključka investicije, ki je predmet sofinanciranja, predložiti dokazila o realizaciji investicije.

***NOVOGRADNJE Izvajalec je dolžan vložiti popolno vlogo za vpis športnega objekta, na katerem je bila izvedena sofinancirana investicija, pri pristojnem organu pri katerem se vodi razvid javnih športnih objektov, v šestih mesecih po pridobitvi uporabnega dovoljenja.

2.10. V primeru večje spremembe prilivov sredstev Fundaciji lahko Fundacija na podlagi sklepa Sveta Fundacije Izvajalcu enostransko spremeni dinamiko in višino sofinanciranih sredstev.

3. OSTALE DOLOČBE

3.1. Izvajalec se zavezuje, da bo omogočil uporabo sofinanciranega športnega objekta različnim programom športa.

Izvajalec se zavezuje, da bo pred kakršnimkoli izplačilom sredstev na podlagi te pogodbe z matično občinsko športno zvezo (op. nacionalno panožno športno zvezo, občinsko športno zvezo) sklenil pogodbo o uporabi objekta, ki ga sofinancira Fundacija, in sicer po primerni neprofitni ceni glede na sofinancirani znesek Fundacije. Kopijo pogodbe, sklenjene z matično športno zvezo, se Izvajalec obveže posredovati Fundaciji v roku 30 dni od podpisa te pogodbe oz. zaključka investicije. V kolikor pogodbe o uporabi objekta ni možno skleniti z matično občinsko športno zvezo, Izvajalec predloži Fundaciji izjavo o zagotovljeni brezplačni ali neprofitni uporabi objekta lokalnim izvajalcem letnega programa športa oz. drugim uporabnikom objekta.

3.2. Izvajalec se pod materialno in kazensko odgovornostjo zavezuje, da brez predhodnega soglasja Fundacije nepremičnina, na kateri se je izvedla sofinancirana investicija, ne bo niti odsvojena niti stvarnopravno obremenjena.

**OPREMA Izvajalec se pod materialno in kazensko odgovornostjo zavezuje, da sofinancirane opreme ne bo niti odsvojil niti odplačno oddajal.

3.3. Izvajalec se pod materialno in kazensko odgovornostjo zavezuje, da brez predhodnega soglasja Fundacije ne more spremeniti projekta za katerega je dobil sredstva na razpisu oz. namenskost objekta, sicer mu sredstva ne pripadajo.

3.4. Vloga Izvajalca s katero se je prijavil na javni razpis je sestavni del te pogodbe.

3.5. Izvajalec se zavezuje, da bo na objektu vidno označil, da je gradnjo objekta sofinancirala Fundacija, in sicer tako, da bo na objektu postavil oz. pritrdil tablo, da je gradnjo objekta sofinancirala Fundacija. Fotografija objekta s tablo Fundacije je sestavni del zahtevka za izplačilo.

Tablo Izvajalec prejme na naslovu Fundacije, Dunajska cesta 51, Ljubljana (10. nadstropje).

3.6. Izvajalec se zavezuje, da bo javno objavljal, da je program sofinancirala Fundacija, in sicer v skladu z »Navodili izvajalcem o aktivnostih obveščanja javnosti in poročanja o sofinanciranih programih iz sredstev Fundacije za šport«. Navodila so sestavni del pogodbe in so objavljena na spletni strani Fundacije. Javne objave bo Izvajalec sproti in ažurno vlagal v informacijski sistem Fundacije.

3.7. Pogodbeni stranki se dogovorita, da sta pooblaščena predstavnika za izvajanje te pogodbe:
- za Fundacijo:  Branko Zorman, predsednik Sveta Fundacije
- za Izvajalca:    ______________, zastopnik

3.8. Morebitne spremembe oziroma dopolnitve te pogodbe bosta pogodbeni stranki sklenili v obliki pisnih aneksov k tej pogodbi.

Pri sklepanju aneksov k tej pogodbi skladno z določili te pogodbe in pri dogovarjanju pogodbenih strank o drugih obveznostih, ki niso opredeljena s to pogodbo, bodo upoštevani pogoji iz javnega razpisa.

3.9. Cesije in asignacije za sredstva po tej pogodbi so mogoče le ob soglasju Fundacije.

3.10. Pogodbeni stranki bosta morebitne spore iz te pogodbe reševali prvenstveno sporazumno. V nasprotnem primeru je za reševanje njunih sporov pristojno sodišče v Ljubljani.

3.11. Ta pogodba je sestavljena in podpisana v dveh (2) enakih izvodih, od katerih prejme vsaka pogodbena stranka po en (1) izvod.

3.12. Ta pogodba začne veljati z dnem podpisa obeh pogodbenih strank.




	Ljubljana, ........................
	
	______________, ......................

	

Fundacija za financiranje športnih organizacij v RS:
	
	

______________:



	
Branko Zorman
predsednik Sveta Fundacije
	
	______________
zastopnik

